Факултетът по журналистика и масова комуникация

на Софийския университет „Св. Климент Охридски”

организира

Кръгла маса

на тема:

Обществените медии в България –

управление, програмни политики, финансиране и регулация

Кръглата маса ще се проведе на **22 март 2022 г. от 10 ч.** в платформата Zoom.

Най-учтиво каним за участие в дискусията всички, които се чувстват ангажирани с проблемите на програмните политики, законодателството, управлението, регулацията и професионалните стандарти в обществените медии.

Акцентите в дискусията ще са върху темите:

1. Развитието на обществените Българско национално радио и Българска национална телевизия и съвременните предизвикателства пред медийния сектор – 10:00 – 12:30 ч.
	* Бъдещето на общественото радио и обществената телевизия в България;
	* Новите обществени реалности и старите законодателни проблеми, свързани с управлението, програмната дейност и финансирането на БНР и БНТ;
	* Причините за кризата в управлението, обществените очаквания, правомощията и функциите на обществените медии;
* Плурализмът на теми и гледни точки в програмите на БНР и БНТ.
1. Ролята на Съвета за електронни медии за гарантиране на независимостта и обществения характер на БНР и БНТ – 13:00 – 15:30 ч.
	* Изменения на Закона за радиото и телевизията или нов закон за медиите?
	* Ролята на Съвета за електронни медии за стабилността на обществените доставчици на медийни услуги БНР и БНТ;
	* Устойчивост на програмната политика и гарантиране на обществения характер на БНР и БНТ;
	* Защита на професионалните стандарти и конкурентоспособността на обществените медии.

Очакваме в дискусията да се очертаят нови законотворчески, регулаторни, изследователски и професионални тези, които да бъдат ценен принос в решаването на проблемите, съпътстващи развитието на обществените медии в България.

Кръглата маса е част от периодичните дискусии, които ще се организират от Академичния клуб за подкрепа на медиите в България, основан от ФЖМК и включващ изследователи, практици, медийни експерти и неправителствени организации, работещи в полето на медиите и комуникациите.

Събитието ще се проведе в електронната платформа Zoom на следния адрес:

<https://us02web.zoom.us/j/82367395127?pwd=dStnL241RW1iRkxVbURwblBWQU5sdz09>
Meeting ID: 823 6739 5127
Passcode: 305569

Очакваме Ви!